《浪淘沙》
宋代·王仲甫

素手水晶盘。垒起仙丸。红绡碾碎却成团。逗得安排金粟遍，何似鸡冠。味胜玉浆寒。只被宜酸。莫将荔子一般看。色淡香消僝僽损，才到长安。

作者简介：成都华阳人，字明之。王圭从子。少年以词赋登科，曾官主簿。博知经史，文辞工巧。喜游赏，旷达不羁，不为荣辱所惊，不以是非为挂，朝赏夕宴，怡然自乐。